बिजली की कीमतों में प्रस्तावित 11% की बढ़ोत्तरी का विरोध
नए वित्त वर्ष में बिजली की दर वृद्धि याचिका में घरेलू व कृषि सहित सभी श्रेणी के उपभोक्ताओं के लिए औसत 11 प्रतिशत वृद्धि की मांग प्रस्तावित की गई है। आम आदमी पार्टी ने इसके विरोध में आंदोलन शुरू किया है। पहले चरण में बुधवार को बिजली ऑफिस में पार्टी पदाधिकारियों और सदस्यों ने नारेबाजी कर एई को ज्ञापन दिया। जिला संयोजक रेवाराम पटेल ने बताया, दूसरे राज्यों की तुलना में मप्र में बिजली ज्यादा महंगी है। निजी विद्युत ताप गृहों में अवैधानिक बिजली की खरीदी की जा रही है। उत्पादन क्षमता व खपत के आंकड़ों में कुप्रबंधन व भ्रष्टाचार, मीटरों की असल खपत से ज्यादा वसूली के बिल दिए जा रहे हैं। उन्होंने कहा, सिंगाजी ताप विद्युत गृह की स्थापना अनावश्यक की जा रही है। पार्टी ऐसे दर्जनों मुद्दों पर जिला मुख्यालयों पर आंदोलन चला रही है। पटेल ने बताया, बुधवार को पार्टी कार्यालय से बिजली ऑफिस तक नारेबाजी कर पैदल मार्च निकाला। 27 मार्च को विस घेराव होगा। इससे पहले बिजली समस्या को लेकर आंदोलन जारी रहेगा। ज्ञापन देते समय राजेंद्र मालवीय, ईश्वर विश्नोई, शंकर राजपूत, राजेंद्र मालवीय आदि मौजूद रहे।
बिजली मूल्य वृद्धि के प्रस्ताव का विरोध करते आप के पदाधिकारी।
hin_Deva hin_Deva hin_Deva